Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : Pv 1081/11/8807	Michalovce, 15.2.2012
EEČ : 2-66-11-2012

U Z N E S E N I E

Trestná vec:	obvinená XXXXX  
Prečin:	krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Michalovce
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
aj napriek tomu, že dňa 10.09.2011 v čase o 09.31 h. v XXXXX odcudzila tovar a to rôzne potraviny v celkovej hodnote 25, 91 €, keď pri čine bola pristihnutá pracovníkmi SBS, čím takto spáchala priestupok proti majetku podľa § 50 ods. 1 zák. č. 372/1990 Zb. o priestupkoch, za čo bola na mieste postihnutá uložením blokovej pokuty vo výške 30 € a to blokom na pokutu na mieste nezaplatenú pod č. AB 105658, ktoré rozhodnutie nadobudlo právoplatnosť dňa 10.09.2011, opätovne dňa 03.11.2011 v čase o 11.00 h. v predajni XXXXX nachádzajúcej sa v XXXXX odcudzila odev v hodnote 12,98 €, kedy bezprostredne pri čine bola pristihnutá pracovníkom SBS, pričom odcudzený tovar v nepoškodenom stave vrátila späť do predajne, čím pre spoločnosť XXXXX so sídlom XXXXX, ul. XXXXX, XXXXX by spôsobila škodu vo výške 12,98 €

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka PZ, OR PZ v Michalovciach, OO PZ Michalovce pod č. ORP-1813/MI-MI-2011 zo dňa 29.11.2011 bolo začaté trestné stíhanie a súčasne vznesené obvinenie XXXXX pre prečin krádeže podľa § 212 ods. 2 písm. f) Tr. zákona na tom skutkovom základe, ako je uvedené vo výroku citovaného uznesenia.

Obvinená XXXXX je stíhaná pre prečin krádeže podľa § 212 ods. 2 písm. f) Tr. zákona, za ktorý možno uložiť trest odňatia slobody až na dva roky, teda trest, ktorého horná hranica neprevyšuje 5 rokov.
	
Obvinená sa k trestnému činu priznala, súhlasila s podmienečným zastavením trestného stíhania, doposiaľ súdne trestaná nebola. Z miesta trvalého bydliska je obvinená všeobecne hodnotená.

Obvinená odcudzený tovar vrátila po čine v dôsledku zásahu pracovníka SBS v nepoškodenom stave späť na predajňu a preto stíhaným trestným činom škoda nevznikla. 

Z týchto dôvodov vzhľadom na osobu obvinenej, okolnosti prípadu, závažnosť trestnej činnosti a jej následok, možno takéto rozhodnutie považovať za dostačujúce.
	
Obvinená teda splnila všetky zákonné podmienky uvedené v ust. § 216 ods. 1 Tr. poriadku na podmienečné zastavenie trestného stíhania.
	
Podľa § 216 ods. 1 Tr. poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, nahradil škodu, ak bola činom spôsobená, alebo s poškodeným o jej náhrade uzavrel dohodu, alebo urobil iné potrebné opatrenia na jej náhradu a vzhľadom na osobu obvineného s prihliadnutím na jeho doterajší život a na okolnosti prípadu možno  takéto rozhodnutie považovať za dostačujúce.
	
Vzhľadom na uvedené bolo potrebné rozhodnúť tak, ako je to uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Tomáš Župík
prokurátor